“เสี่ยยักษ์” โพสต์รูปน่าคิด! ตำรวจถือโล่-มวลชนกางร่ม แถมใช้เพลงหนังปฏิวัติตั้งแคปชั่น
“เสี่ยยักษ์” โพสต์รูปน่าคิด! ตำรวจถือโล่-มวลชนกางร่ม แถมใช้เพลงหนังปฏิวัติตั้งแคปชั่น
“เสี่ยยักษ์” โพสต์รูปน่าคิด! ตำรวจถือโล่-มวลชนกางร่ม แถมใช้เพลงหนังปฏิวัติตั้งแคปชั่น
17 ต.ค. 2563

จากกรณีที่เจ้าหน้าที่ตำรวจควบคุมฝูงชน เข้าสลายการชุมนุมของมวลชนกลุ่มคณะราษฎร ที่บริเวณแยกปทุมวัน ในช่วงหัวค่ำวานนี้ (16 ต.ค.63)​ โดยใช้รถน้ำฉีดน้ำ และน้ำผสมสารเคมีสีฟ้าฉีดเข้าใส่กลุ่มผู้ชุมนุม ส่งผลให้คนมีชื่อเสียงในแวดวงต่างๆ ออกมาแสดงจุดยืนต่อต้านการใช้ความรุนแรงกับกลุ่มผู้ชุมนุม
ทั้งนี้ นายวิชัย วชิรพงศ์ หรือ “เสี่ยยักษ์” ซึ่งเป็นหนึ่งในเซียนหุ้น หรือนักลงทุนชั้นแนวหน้าของประเทศไทย เป็นอีกหนึ่งในกลุ่มคนมีชื่อเสียงที่ได้ออกมาโพสต์แสดงความคิดเห็นจากสถานการณ์ดังกล่าว
โดย เสี่ยยักษ์ ได้มีการโพสต์ภาพในเฟสบุ๊คส่วนตัวที่ใช้ชื่อว่า “Wichai Wachiraphong” ซึ่งเป็นภาพเจ้าหน้าที่ตำรวจถือโล่ ปะทะกับกลุ่มมวลชนที่กางร่ม ขณะที่มีการใช้แคปชั่นภาพว่า Do you hear the people sing? ซึ่งแคปชั่นดังกล่าวเป็นชื่อเพลงประกอบภาพยนต์เรื่อง Les Misérables ที่มีเนื้อหาเกี่ยวกับการปฏิวัติ
ทั้งนี้ เสี่ยยักษ์ ถือเป็นอีกหนึ่งบุคคลที่มีชื่อเสียง และได้ออกมาแสดงความคิดเห็นของตนเองเช่นเดียวกันบุคคลมีชื่อเสียงอีกหลายๆ คน
